Zinnwaldit. 299 



mæssige seksstraalede Rosetter, forsynede med en fin Foldning og Stribning 

 af Glimmerbladene vinkelret paa Kanterne og udgaaende straaleformet fra 

 Midtpunktet af Rosetten. 



Fuldkommen Spaltelighed efter Basis med bøjelige og elastiske Blade. 

 Haardheden er 2V 2 — 3, Vægtfylden 2.8—3.2. Ofte stærk Perlemorglans paa 

 Spaltefladerne. Farven temmelig svag, violet, gullig eller brunlig. 



Den kemiske Sammensætning varierer temmelig stærkt; ovenstaaende 

 Formel refererer sig til Hovedvarieteten af Mineralet fra Zinnwald i Sachsen, 

 der har følgende Sammensætning: 45.87 Si0 2 , 22.50 Al 2 3 , 0.66 Fe.,0 3 , 

 11.61 Fe O, 1.75 MnO, 10.46 К г О, 3.23 Li 2 0, 0.42 Na 2 O, 0.91 H 2 O, 

 7.94 F. Den grønlandske Polylithionit afviger, som nedenfor vil ses, meget 

 fra denne Sammensætning og har ogsaa flere andre Ejendommeligheder. 



Ved Ophedning i lukket Rør afgiver Zinnwalditen Vand og ætser Glasset 

 paa Grund af Fluorindholdet. For Blæserøret smelter den meget let under 

 Opsvulmning til et hvidt Glas, og Flammen farves stærkt rød. Med Boraks 

 og Fosforsalt giver den Jernreaktion (dog ikke Polylithioniten fra Kanger- 

 dluarsuki. Den dekomponeres, hvis den ikke er smeltet, meget vanskeligt 

 af Syrer. 



Forekommer temmelig sjelden i Pegmatitgange, dels i Granitpegmatit, 

 navnlig i Tingange, og dels i Syenit- og Nefelinsyenitpegmatit. 



I Grønland er Zinnwalditen fundet paa lo nærliggende Om- 

 raader i de nyere Eruptiver i Syd-Grønland; paa begge Fore- 

 komsterne hører den til Varieteten Polylithionit, der ikke er 

 kendt udenfor Grønland. 



Jnliaiiehaab Distrikt. 



Narsars u к (Lytzens Samling 1893). 



Flink: Geol. Foren. Förh. Stockholm, 15, 1893. 

 Flink: Medd. om Grønl. 14, 1898, Pag. 232. 

 Flink: Medd. om Grønl. 24, 1901, Pag. 110. 



Findes krystalliseret i Syenitpegmatit, særlig sammen med 

 Feldspat og Elpidit, som begge er dannede tidligere end Zinn- 

 walditen; dog findes denne ogsaa delvis indvokset i Feldspat- 

 krystallerne, hvis yderste Lag altsaa maa være dannet senere 

 end Zinnwalditen. Endvidere findes den sammen med Syn- 

 kysit, Kordylit, Ankylit og Apatit, som alle er af yngre Op- 

 rindelse. Krystallerne er c. 5 Mm. i Diameter og af 1 Mm. s 

 Tykkelse. Bvis de har været udsatte for Forvitring, er de 

 afrundede i Kanterne, ellers kan de være veludviklede. 



Iagttagne Flader er: 



